
Број: 073-10-2725/2023-08						Датум: 31.7.2023. године 

П Р Е Г Л Е Д
активности Службе Повереника за информације од јавног значаја
и заштиту података о личности у јулу 2023. године 

I.  Статистика предмета   

У јулу 2023. године, Служба Повереника је примила укупно 2.025 предмета и то:    

1. 1.580 предмета у вези са приступом информацијама,
1. 173 предметa у вези са заштитом података о личности, 
1. 197 предмета који се односио на обe области деловања и рад Службе Повереника,
1. 75 предмета који се односе на процесуирање прекршаја у обе области деловања Повереника.

Број решених предмета током овог месеца је укупно 1.141 (535 - приступ информацијама, 461 - заштита података, 32 - процесуирање прекршаја, 113 – хармонизација, сарадња, едукација и сертификација и извештавање у обе области деловања Повереника). 

Према расположивој евиденцији броја позива, остваренo је 1.968 контакатa ради пружања помоћи органима власти у погледу подношења годишњих извештаја Поверенику и регистрацијом на Портал за подношење годишњих извештаја, као и приликом регистрације у Јединствени информациони систем информатора о раду и приликом израде информатора о раду. Позиви су се односили и на пружање помоћи грађанима и руковаоцима података о личности у вези са применом Закона о заштити података о личности и предметима у раду и помоћи органима власти и грађанима у вези са остваривањем права на слободан приступ информацијама.

Решени предмети:

А. Област доступности информација од јавног значаја

· Решено је 308 жалби, од чега је 35 жалби изјављено на донета решења о одбијању/одбацивању захтева тражиоца информације, а остале жалбе су због непоступања органа по захтеву за приступ информацијама од јавног значаја или одбијања захтева без доношења решења, 
· дато је 29 мишљења о примени Закона о слободном приступу информацијама од јавног значаја,
· 118 захтева за информацијама је преусмерено другим органима власти уз консултацију и обавештење тражилаца информација, а које је Служба примила од других органа који не располажу траженом информацијом или од тражилаца информација, а информације се односе на  рад других органа, 
· 3 предлога за управно извршење, 2 су одбачена, а један је обустављен, 
· Одговорено је на 9 представки,
· Обрађено је 19 предмета који су се односили на спровођење мера за унапређење јавности рада органа у вези са утврђивањем статуса органа јавне власти, примедбама и сугестијама које се односе на регистрацију у Јединствени информациони систем информатора о раду, као и израду информатора о раду и регистрацију на Портал за достављање годишњих извештаја Поверенику и помоћ приликом достављања истих, као и спровођења других мера за унапређење јавности рада,
· 48 одговора Управном суду поводом управног спора,
· одговорено је на 1 захтев за преиспитивање одлуке Управног суда.

Од укупно решених 308 жалби, 103 жалбе су биле неосноване или са формалним недостацима, па су по њима донете следеће одлуке:

· 71 решење о одбијању жалби као неоснованих, 
· 31 је одбачена из формалних разлога,
· 1 захтев је одбијен.

Преосталих 205 жалби које су биле основане, Повереник је решио на следећи начин:
 
· у 46 предмета наложио је органу власти да поступи по захтеву и омогући приступ траженој информацији, па је у овим предметима донето 44 решења, док су 2 спојена приликом решавања, 
· у 14 предмета поништио је решење органа власти и наложио органу власти да поступи по захтеву тражиоца, 
· 2 решења су поништена,
· у 38 предметa наложено је поступање по захтеву, 
· у 45 предмета поништио је одлуку органа власти и предмет вратио на поновни поступак, па је у овим предметима донето 44 решења, док је 1 спојен приликом решавања,
· у 24 предмета обустављено је даље вођење поступка јер је орган власти у међувремену, након интервенције Повереника, поступио по захтеву за приступ информацији, па је у овим предметима донето 21 решење, док су 3 спојена приликом решавања,
· у 33 предметa обустављено је даље вођење поступка, јер је жалилац одустао од жалбе, 
· 3 решења у вези са накнадом трошкова поступка по жалби, у 2 случаја се орган власти обавезује да накнади трошкове поступка по жалби, а у једном случају се одбацује.


Б. Област заштите података о личности

1. Дато је 39 мишљења у вези са заштитом података о личности;
1. Решено је 13 притужби због повреде права, на следећи начин: 5 решења којима се налаже поступање по захтеву, 3 решења којима се притужба одбија као неоснована, 4 решења којима се притужба одбацује због формалних разлога и 1 решење о обустави поступка;
1. Окончано је 40 инспекцијских надзора над спровођењем и извршавањем Закона о заштити података о личности. У оквиру инспекцијског надзора Повереник је донео 4 корективне мере којима је изрекао 4 мере опомене руковаоцу, 13 захтева за писано изјашњење, 29 обавештења о предстојећем инспекцијском надзору и 21 одговор подносиоцима представке поводом којих је покренут инспекцијски надзор; 
1. Дата су 3 одговора на тужбе;
1. Одговорено је на 69 представки у вези са заштитом података о личности;
1. Дато је 1 претходно мишљење (чл.55);
1. Обрађено је 112 евиденција о лицима за заштиту података о личности;
1. Обрађено је 1 обавештење о представнику страног привредног друштва;
1. Обрађена су 2 обавештења о повреди података о личности; 
1. Обрађен је 181 предмет из области унапређења заштите и превентиве.


В. Предмети који се односе на процесуирање прекршаја 

· Поднета су 3 захтева за покретање прекршајног поступка због кршења одредби ЗСПИЈЗ, а у 8 предмета је утврђено да нема прекршаја,
· Издат је 21 прекршајни налог.

Г. Предмети који се односе на обе области деловања и рад Службе Повереника

· 27 представки које се односе на питања која нису из надлежности Повереника по којима је достављен одговор подносиоцу или/и прослеђене су надлежним органима на надлежност, уз обавештење подносиоцу, 
· 1 мишљење,
· поступљено је по 17 захтева за информацијама од Повереника, 
· 9 захтева у вези са информацијама о предмету,
· 18 из области домаће и међународне сарадње, 
· 5 саопштења за јавност,
· 13 извештаја,
· 12 остало,
· 1 обука,
· 1 иницијатива,
· 1 захтев за накнаду трошкова поступка је усвојен,
· 8 предмета у области европских интеграција.

II. Друге активности и догађаји 

Конференције/догађаји

· У  оквиру пројекта  ОЕБС-а „Консолидовање процеса демократизације у сектору безбедности у Србији”,  Повереник и  Мисија  ОЕБС-а у Србији  су  4.7.2023. године  организовали  су догађај „Представљање резултата истраживања јавног мњења о заштити података о личности“,
· Повереник је 11.7. 2023. године, преко видео линка, учествовао на 9. састанку Одбора за стабилизацију и придруживање који је одржан у Бриселу.


Повереник

· Повереник Милан Мариновић учествовао је на конференцији јавно представљање истраживања „Перцепција грађана о заштити података о личности“ који је спровела агенција Кантар Србија/ TMG Insights током априла и маја ове године, која се одржала 4. јула 2023. године у хотелу Мона Плаза у Београду,
Оба истраживања јавног мњења (прво из 2020, друго из 2023.), као и јавна кампања „Нека остане лично.“ (2022) су спроведена у сарадњи  Мисије ОЕБС-а у Србији и Повереника за информације од јавног значаја и заштиту података о личности у оквиру вишегодишњег пројекта Мисије „Консолидовање процеса демократизације у сектору безбедности у Србији”, који финансира Влада Шведске,
· Повереник за информације од јавног значаја и заштиту података о личности, Милан Мариновић учествовао је онлајн на деветом састанку Одбора за стабилизацију и придруживање који је 11. јула 2023. године одржан у Бриселу,
· Повереник Милан Мариновић присуствовао је традиционалном и свечаном  обележавању Дана Републике Француске 14. јула 2023. године у Амбасади Француске у Београду,
· Повереник Милан Мариновић и заменица Повереника Сања Унковић одржали су састанак са представницима Propulsion-a, 19. јула 2023. године у канцеларијама Повереника, на коме је, између осталог, разматрано унапређење званичне интернет презентације Повереника,
· Дана 27. јула 2023. године Повереник Милан Мариновић и в.д. шефа Кабинета Драгослав Ђукић одржали су састанак са представницима Комисије за прикупљање чињеница о статусу новорођене деце за коју се сумња да су нестала из породилишта у Републици Србији,
· Повереник Милан Мариновић, заменица Повереника Сање Унковић и чланови колегијума Стручне службе Повереника 31. јула 2023. године свечано су отворили канцеларију Повереника у Нишу.	
Ово је друга канцеларија Повереника за информације од јавног значаја и заштиту података о личности која је отворена ван седишта Повереника, након канцеларије у Новом Саду, која је отворена у децембру прошле године, а у плану је отварање још једне канцеларије, у Крагујевцу, у циљу омогућавања грађанима из ових делова Републике Србије да лакше остваре своја права утврђена Законом о слободном приступу информацијама од јавног значаја и Законом о заштити података о личности,
· Повереник и његови сарадници су током месеца јула 2023. године гостовали у информативним програмима бројних електронских медија и дали изјаве за неколико штампаних медија (укључујући РТС, Нова С, Јужне вести, Белами ТВ, Тв Инсајдер, Тв Курир, Euronews), у вези са актуелним питањима која се тичу заштите података о личности и права на приступ информацијама од јавног значаја.




Међународна сарадња

· У оквиру GIF пројекта (Greater Internet Freedom) Србија  представници Повереника су 7.7. 2023. године одржали састанак са директором Пројекта на којем се разговарало о предстојећој презентацији Водича за приватни сектор (привреду) о поштовању Закона о заштити података о личности,
· [bookmark: _Hlk141187242]Европски одбор за заштиту података (EDPB)  је 18.7.2023. године одржао 82. пленарну седницу у хибридном формату.  На седници је усвојена Информација о преносу података у складу са Општом уредбом о заштити података - ГДПР у Сједињене Америчке Државе након доношења одлуке о примереном нивоу заштите од 10.07.2023. године и Извештај о првој ревизији Одлуке о адекватном нивоу заштите података у Јапану,
· Дана 19.7.2023. године, Повереник са сарадницима је одржао састанак са представницима Propulsion-а на којем је представљен изглед и начин рада нове интернет странице Повереника,
· У циљу евалуације пројектне сарадње између Мисије ОЕБС у Србији и Повереника на  пројекту „Консолидовање процеса демократизације у сектору безбедности у Србији” 20.7.2023. године представници Повереника су одржали састанак са независним евалуатором кога је ангажовао SeCons.


Обуке и предавања

· 6. јула одржане су обуке из слободног приступа информацијама од јавног значаја и из заштите података о личности за чланове Лекарске коморе,
· 26. јула одржан је онлајн састанак са представницом Агенције за заштиту особних података Републике Хрватске о искуствима организовања обука,
· 29. јула достављени МДУЛС-у подаци за представљање институције Повереника на Сајму студентске стручне праксе у јавној управи.

Законодавне активности

· Министарству унутрашњих послова дато је мишљење на Нацрт Закона о изменама и допунама Закона о националном ДНК регистру.

Европске интеграције

· Дана 3.7.2023. године Министарству правде достављен је прилог за Национални програм за усвајање правних тековина Европске Уније (НПАА) 2022-2025.године за II квартал 2023. године,
· Представнице Повереника су 6.7.2023. године учествовале на састанку који је организовало Министарство за европске интеграције у циљу припрема за 9. састанак Одбора за стабилизацију и придруживање,
· Дана 14.7.2023 године Агенција за спречавање корупције достављен је Извештај о спровођењу активности из ревидираног Акционог плана за Поглавље 23 - потпоглавље „Борба против корупције“ за други квартал 2023. године,
· Дана 14.7.2023. године Министарству правде је достављен Извештај о реализацији активности из ревидираног Акционог плана за Поглавље 23 за други квартал 2023. године,
· Дана 25.7.2023. године Министарству правде достављена је табела о испуњености прелазних мерила која се односи на примену Закона о слободном приступу информацијама од јавног значаја за Поглавље 23 за период јануар – јун 2023. године.

